David Accam

**David Accam** (Spetember 28, 1990) eɛ Ghana bɔli ŋmɛ korɔ naŋ da maŋ ŋmeɛra lombori. O ŋmeɛrɛ kyɛkyɛre pie neŋ yeni (11) a ko Ghana.   

## O Club Toma

### Ghana
Accam da ba tare bɔli ŋmɛ suɡu zaa a waana o naŋ wa ta yuomo pie neŋ ayi (12). Kyɛ o neŋ o taa da maŋ lamee taa a ŋmeɛra bɔli Accra poɔŋ. Beŋ ka Riɡht to Dreams Academy naŋ be Ghana poɔŋ da nyɛ o, o naŋ da te e yuomo anaahe be.    

### Enɡland
2008 yuoni poɔŋ da la ka Accam da nyɛ sɔre ka o ɡaa te kareŋ Hartpury Colleɡe aŋ be Enɡland poɔŋ. O da deɛ o karemmo neŋ o bɔli ŋmɛ waɡre lantaa ana vuo ne a da ŋmeɛra bɔli Enɡland zibilee ne naŋ be be ne. December 2009 poɔŋ, Accam da die o ɡoli fara a ko Ledbury Town waɡre ŋa o naŋ da mare nuu k'o. O naŋ da la ŋmɛ ko Evesham United naŋ be Enɡland a 2010-2011 bɔli ŋmɛ vuo ne, o naŋ da la ŋmɛ ko Forest Green Rovers suɡu yiiluŋ. Accam naŋ da de sikuu biiri ɡbama be Enɡland ne da vamos o da koŋ baŋ ŋmɛ ko bɔli ŋmɛ suɡu kpoŋ zaa naŋ be Enɡland poɔŋ.    

Waɡre ne o naŋ da be Evesham United, Accam da te ŋmeɛ Nike dɛme "The Chance" kyɛkyɛ ŋa, o naŋ da paahe nimbanee ne baŋ da iree te baare a Nike Football Academy a 2011 - 2012 bɔli ŋmɛ vuo ne.    

### Sweden
March 2012, Accam da ŋmɛe Sweden bɔli ŋmɛ suɡu ŋa baŋ boɔna ka Östersund. Graham Potter naŋ yi Enɡland da la a bɔli ŋmɛ zie neŋkpoŋ naŋ da deɛ Ghana biiri bahe a yi Hartbury Colleɡe. O naŋ da te nyɛ o a Nike Football Academy, o da de o ɡaa neŋ Sweden. Accam da eɛ neɛ naŋ da nyɛ junɔɔ ka bɔli ŋmɛ ziiri naŋ be Allsvenskan da boɔraŋ ka ba deɛɡuu ana bɔli fadama vuo ne.   

#### Major Leaɡue Soccer
Anaa zaa ka ba da ba k'o sɔre ka o ɡaa, Accam da maree no ko Chicaɡo Fire naŋ ŋmeɛra Major Leaɡue Soccer December 19, 2014.  

O naŋ da e yuomo ata a Chicaɡo Fire, ba deo koɔre ko Philadelphia Union a da boɔra $900,000 kyɛ kaara nyɛrɛ $300,000 a yi ana daane poɔŋ. Accam yuoŋ fara neŋ Philadelphia, o da pirɛɛ yaɡa ka be la da vɛŋ o naŋ da ŋmɛ kyɛkyɛre lezare neŋ ata (23) a di ɡoli boŋyeni. O bɔli ŋmeɛbo da do eŋ o yuomo ayi poɔŋ ka be la da vɛŋ oŋ da di ɡoliri anaare, a soŋ baŋ di ɡoliri ayi, kyɛkyɛre pie neŋ yeni poɔŋ, a maale, ba da kuoruu ko Colombus Crew SC May 8, 2019. May 16, 2019, duoruu da yieŋ ka Accam na ɡaaɛ Nashville SC a yi January 1, 2020, kyɛ na baare ŋmɛ a 2019 bɔli vuo ne Crew poɔŋ.   

2021 yuoni vuo ne naŋ da baare, aneŋ pɛmmo ne o naŋ da ɡaa Hammarby, Accam Nashville ɡaabo da ŋmaa, o naŋ da e neɛ naŋ da ba la tare bɔli ŋmɛ zie.  

### O Sweden Lɛo Gaabu
January 28, 2021, Accam da ɡaaɛ Hammarby IF naŋ be Sweden naa paaluu kyɛore pie neŋ ayi pɛmmo vuo kyɛ ka ba na kaara o deɛbo meŋa yɛla. April 1, poɔŋ da la o naŋ da ŋmɛ o kyɛkyɛ fara waɡre ŋa ba neŋ Trelleborɡs FF aŋ da ŋmeɛra a Svenska Cupen suɡure 8 aŋ da kpɛleŋ. 3-2 la baŋ da di ka Accam da di o ɡoli fara. May 30, 2021, Accam neŋ Hammarby da die a 2020-21 Svenska Cupen waɡre ŋa baŋ ba neŋ BK Häcken aŋ da ŋmɛ ka Hammarby da di 5-4 penati poɔŋ beŋ ka Accam da di a ɡoli kaŋa. A yuoni aŋ da wa baare, ba da yinee duoho ka Accam na yie ana bɔli ŋmɛ suɡu ne waɡre ne o pɛmmo vuo naŋ da baare. 

### Finland
Auɡust 2022 poɔŋ, Accam da te maree kyɛore anaare nu ko Finland dɛme bɔli ŋmɛ suɡu ŋa baŋ boɔna ka Inter Turku aneŋ haakila ka o la mare yuoni ɡbuli nu kubo. 

## O Ghana Bɔli Ŋmɛɛbu
Accam da nyɛɛ o Ghana boɔŋ fara waɡre ŋa Ghana neŋ Sudan aŋ da yɛŋ ŋmɛ a 2014 FIFA World Cup qualification March 24, 2013 yuoni poɔŋ, ka Accam da ba nyɛ ŋmɛ.  

May 12, 2014, Coach James Kwesi Appiah da deɛ o yuori paahe a biihi lijɛre neŋ ayuobi (26) ne aŋ ɡara a 2014 FIFA World Cup. June 2, 2014 poɔŋ, ba da ihee Accam yuori a yi a biihi yoe poɔŋ. Accam da wulee o pusaanee a te jɛɡe a yuori ihebu yɛla. 

November 15, 2014 daari da la ka Accam da ŋmɛ o kyɛkyɛ fara ko Ghana waɡre ŋa Uɡanda aŋ da di te ɡoli bunyeni a 2015 Africa Cup of Nations Qualifiers, mintihi 67 poɔŋ da la oŋ da kpɛ deɛ Christian Atsu.  

Ba da ihuu paahe Ghana bi fara ne anna ɡaa a 2015 Africa Cup of Nations.  

## O Meŋa Nyivori
October 2015 poɔŋ da la ka Accam da nyɛ o U.S. ɡreen card, ɡbaŋu aŋ wuno ka o eɛ a MLS bɔli ŋmɛra kaŋa. 

Accam eɛ neɛ aŋ e Arsenal FC potuuro a la e nansaaraa deena dɛɛhuu. January 3, 2019 poɔŋ la oŋ da di o pɔɡɔ Florence Dadson, aŋ ŋmɛra Ghana pɔɡeba poɔŋ Cape Coast aŋ be Ghana. 

## Dompole yelsɛgebinni
### Kelab

### Lɔmpaaloŋ

## Kyɔɔtaare

### Helsinborɡ

* Svenska Cupen runner-up: 2013-14 

### Philadelphia Union

* U.S. Open Cup runner-up: 2018

### Hammarby IF

* Svenska Cupen: 2020-2021 

### Inter Turku

* Suomen Cup runner-up: 2022 

### Ghana

* Africa Cup of Nations runner-up: 2015

## Sommo Yizie